PolyAgent/wiki_georgian_en_parallel_20231101 huggingface dataset:
ინჯაზი

ინჯაზი (ქართ. „მიღწევა“) — მსოფლიოში პირველი კლონირებული ერთკუზიანი აქლემი, რომელიც დაიბადა 2009 წლის 8 აპრილს . არაბთა გაერთიანებული საამიროების დუბაის აქლემების რეპროდუქციის ცენტრის დოქტორმა, ვეტერინარმა და ემბრიოლოგმა ნისარ ახმად ვანიმ 2009 წლის 14 აპრილს გამოაცხადა, რომ გაურთულებელი გესტაციის 378 დღის შემდეგ დაიბადა კლონირებული აქლემი. კლონირების სამეცნიერო პროექტს პერსონალურ მხარდაჭერასა და ფინანსურ დახმარებას უწევდა არაბთა გაერთიანებული საამიროების პრემიერ-მინისტრი მუჰამედ ბინ რაშიდ ალ მაქთუმი, ვიცე პრეზიდენტი და დუბაის ამირა. აქამდე ემირატებში აქლემის კლონირების რამდენიმე წარმუმატებელი მცდელობა იყო.
ინჯაზი წარმოიშვა ზრდასრული, 2005 წელს სახორცედ დაკლული აქლემის საკვერცხის უჯრედებიდან. უჯრედებს ამრავლებდნენ ქსოვილოვან კულტურაში და შემდეგ ყინავდნენ თხევად აზოტში. ამის შემდეგ, ერთ-ერთი უჯრედი მიკროინექციის მეთოდით შეიყვანეს სუროგატი აქლემის კვერცხუჯრედის ბირთვში. სუროგატი აქლემი ჯერ აღაგზნეს ელექტოდენით და შემდეგ უჯრედის დაყოფის სტიმულირება მოახდინეს ქიმიურად. ერთი კვირის კულტურიდან მიღებული ემბრიონის იმპლანტაცია მოხდა სუროგატი დედალი აქლემის საშვილოსნოში (ურეთრაში). 12 დღის შემდეგ ულტრაბგერითი დიაგნოსტიკის საშუალებით დადასტურდა სუროგატი აქლემის ორსულობა, რომლის მონიტორინგი მთელი გესტაციური პერიოდის განმავლობაში მიმდინარეობდა. ინჯაზის დაბადების შემდეგ, მისი დნმ-ი გამოიკვლიეს დუბაის მოლეკულური ბიოლოგიისა და გენეტიკის ლაბორატორიაში. დნმ-ის ტესტმა აჩვენა, რომ ინჯაზის დნმ და საკვერცხის საექსპერიმენტო უჯრედების დნმ იდენტურია, რითაც დადასტურდა, რომ ინჯაზი სწორედ ამ საექსპერიმენტო კვერცხუჯრედებიდან წარმოშობილი კლონია.
აქლემის დოღი ძალიან შემოსავლიანი ბიზნესია ემირატებში. ცენტრის სამეცნიერო დირექტორმა, დოქტორმა ლულუ სკიდმორმა განაცხადა, რომ აქლემის კლონირება სამომავლოდ საშუალებას მოგვცემს გადავარჩინოთ ელიტარული სადოღე და სარძევე აქლემების ძვირფასი გენოფონდი.
სქოლიო
აქლემისებრნი
კლონირებული ცხოველები
2009 წელი რეპროდუქციასა და კლონირებაში
ცნობილი ცხოველები
არაბეთის გაერთიანებული საამიროების ფაუნა
ყვითელი პაჭიჭასოკო

ყვითელი პაჭიჭასოკო — ქუდიანი სოკო რძიანა სოკოების გვარისა. მისი ქუდის დიამეტრი 2 სმ აღწევს, ჯერ ჩაზნექილია, შემდეგ ძაბრისებრი, ლორწოიანი ზედაპირი აქვს; ყვითელია, მუქი კონცენტრული ზოლები დასდევს; ქვედა მხარეს მოთეთრო-მოყვითალო კიდეებიანი ფირფიტები აქვს. ფეხის ზედაპირიც ლორწოვანია, ყვითელი, ჩაღრმავებები — მუქი. გადატეხისას გამოყოფს თეთრ, მწარე, რძისმაგვარ სითხეს, რომელიც ჰაერზე ყვითლდება. იზრდება ჯგუფებად წიწვოვან ტყეებში, განსაკუთრებით ნაძვნარში ზაფხულ-შემოდგომით. საჭმელად იხმარება დამწნილებული.
ლიტერატურა
რძიანა სოკოები
საჭმელი სოკოები
Santa Ana, Pampanga

Santa Ana, Pampanga
Santa Ana, officially the Municipality of Santa Ana, is a 3rd class municipality in the province of Pampanga, Philippines. According to the 2020 census, it has a population of 61,537 people.
Geography
Barangays
Santa Ana is politically subdivided into 14 barangays. Each barangay consists of puroks and some have sitios.
San Agustin (Sumpung)
San Bartolome (Patayum)
San Isidro (Quenabuan)
San Joaquin (Poblacion, Canukil)
San Jose (Catmun)
San Juan (Tinajeru)
San Nicolas (Sepung Ilug)
San Pablo (Darabulbul)
San Pedro (Calumpang)
San Roque (Tuclung)
Santa Lucia (Calinan)
Santa Maria (Balen Bayu)
Santiago (Barrio Libutad)
Santo Rosario (Pagbatuan)
Climate
Demographics
In the 2020 census, the population of Santa Ana, Pampanga, was 61,537 people, with a density of .
Economy
Government
Local government
The Municipal Government is divided into three branches: executive, legislative and judiciary. The Judicial Branch is administered solely by the Supreme Court of the Philippines. The executive branch is composed of the mayor and the barangay captain for the barangays. The legislative branch is composed of the Sangguniang Bayan (town assembly), Sangguniang Barangay (barangay council), and the Sangguniang Kabataan for the youth sector.
Education
Private schools
Holy Cross College Pampanga
Saint Mary's Angels College of Pampanga
Adelle Grace Montesorri School Inc., Santa Ana
Public secondary schools
Sta. Ana Central High School
Sta. Ana National High School
San Isidro High School
Telesforo and Natividad Alfonso High School
Elementary schools
Fulgencio Matias Elementary School – San Joaquin
San Juan/San Pedro Elementary School – San Pedro
San Agustin Elementary School – San Agustin
Sto Rosario Elementary School – Sto Rosario
San Roque Elementary School – San Roque
San Pablo Elementary School – San Pablo
Santiago Elementary School – Santiago
San Isidro Elementary School – San Isidro
San Nicolas Elementary School – San Nicolas
Sta Lucia Elementary School – Sta Lucia
Sta Maria Elementary School – Sta Maria
Sta. Ana Elementary School - Sta. Lucia, Sta. Ana
Gallery
References
External links
Santa Ana Profile at PhilAtlas.com
[ Philippine Standard Geographic Code]
Philippine Census Information
Local Governance Performance Management System
Municipalities of Pampanga
პეტროვო-კრასნოსილია

პეტროვო-კრასნოსილია (2016 წლამდე - პეტროვსკე ) — ქალაქი უკრაინაში. მდებარეობს ლუჰანსკის ოლქში. 2013 წელს ქალაქის მოსახლეობა 13500 კაცს შეადგენდა.
სქოლიო
ლუჰანსკის ოლქის ქალაქები
Camponotus maculatus ugandensis

Camponotus maculatus ugandensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
აგუ

აგუ — მდინარე საფრანგეთის სამხრეთში. მდინარის სათავე მდებარეობს ცენტრალური მასივის სამხრეთში, შემდეგ მიედინება ეროსა და ტარნის დეპარტამენტების ტერიტორიებზე და ერთვის მდინარე ტარნს მარცხნიდან.
საფრანგეთის მდინარეები
ქართველები რუსეთში

ქართველები რუსეთში – ქართული დიასპორა რუსეთში. 2010 წლის აღწერით რუსეთში ცხოვრობდა 157,803 ეთნიკურად ქართველი.
დიასპორის ეთნოკულტურული ორგანიზაციები
ასტრახანი. ქართული კულტურის საოლქო საზოგადოება “ივერია”
დონის როსტოვი. საქართველოს ხალხების დონის სათვისტომო “ვარძია”
ეკატერინბურგი. კულტურის საზოგადოება “რუსთაველი”
ვლადიკავკაზი. ქართული ეროვნულ-კულტურული ცენტრი “ერთობა”
კალინინგრადი. კალინინგრადის ოლქის ქართული მოსახლეობის რეგიონალური საზოგადოებრივი ორგანიზაცია “ივერია”
კისლოვოდსკი. კისლოვოდსკის რეგიონალური ეროვნულ-კულტურული ორგანიზაცია “ივერია”
კრასნოდარი. კრასნოდარის რეგიონული ქართული სათვისტომო “ივერია”
კრასნოიარსკი. კრასნოიარსკის მხარის ქართული ეროვნულ-კულტურული ავტონომია “ერთობა”
მოსკოვი. საზოგადოება “ქართველები რუსეთში”
მოსკოვი. “მოსკოვის ქართული სათვისტომო”
ნაბერეჟნიე ჩელნი. ქართული სათვისტომო “ივერია”
ნიჟნი-ნოვგოროდი. ნიჟნი-ნოვგოროდის სოციალური დაწესებულება “ქართული თანამეგობრობა”
ნოვოროსიისკი. ქართული კულტურულ-საგანმანათლებლო საზოგადოება “საქართველო”
პეტროზავოდსკი. კარელიის რესპუბლიკური ორგანიზაცია “ქართული კულტურის საზოგადოება”
სანქტ-პეტერბურგი. რეგიონალური საზოგადოებრივი ორგანიზაცია სანქტ-პეტერბურგის ქართული სათვისტომო “ივერია”
სანქტ-პეტერბურგი. სანქტ-პეტერბურგის კოლხური დიასპორა
სანქტ-პეტერბურგი. სანქტ-პეტერბურგის საზოგადოება “თბილისი”
სარატოვი. ქართული სათვისტომო „ივერია“
სოჭი. კრასნოდარის სამხარეო ქართული კულტურის ცენტრი „ივერია“
სტავროპოლი. “სტავროპოლის მხარის ქართული დიასპორა””
ტულა. საქალაქო საზოგადოებრივი ორგანიზაცია “საქართველოს სათვისტომო”
დიასპორის ცნობილი წარმომადგენლები
ლეფსი, გრიგორი
სოტკილავა, ზურაბ
წერეთელი, ზურაბ
კანდელაკი, თიკა
ფირცხალავა, ირაკლი
ქასრაშვილი, მაყვალა
პავლიაშვილი, სოსო
თოფურია, ქეთა
სქოლიო
ქართული დიასპორა
იესე ქსნის ერისთავი

იესე ქსნის ერისთავი — XVII საუკუნის I ნახევრის პოლიტიკური მოღვაწე, გიორგი სააკაძის თანამებრძოლი. შემდეგ თეიმურაზ I-ს მიემხრო როსტომ მეფის წინააღმდეგ ბრძოლაში. ბოლოს როსტომ მეფესთან შერიგება არჩია და ირანს გაემგზავრა, სადაც მის მიერ დაღუპული პაპუნა ამილახვრის შვილებმა მოკლეს.
ლიტერატურა
ქსნის ერისთავები
ამონაშვილი

ამონაშვილი
საკუთარი სახელი ამონაშვილი შეიძლება აღნიშნავდეს ერთ-ერთ შემდეგ პიროვნებათაგანს:
თამუნა ამონაშვილი — პოპ-მომღერალი, მსახიობი
შალვა ამონაშვილი — პედაგოგი, ფსიქოლოგი
ქართული გვარები
ჰომოიოთერმული ცხოველები

ჰომოიოთერმული ცხოველები (ბერძნ. homoios - მსგავსი, ერთნაირი და therme - სითბო), ცხოველები, რომლებთაც აქვთ მუდმივი, მდგრადი, გარემოს ტემპერატურისაგან თითქმის დამოუკიდებელი ტემპერატურა. ჰომოიოთერმული ცხოველებს განეკუთვნებიან ფრინველები და ძუძუმწოვრები. ჰომოიოთერმული ცხოველებს აქვთ თერმორეგულაციის უნარი.
ლიტერატურა
ცხოველთა ფიზიოლოგია
სხალტბის ტაძარი

სხალტბის ტაძარი — ქართული ხუროთმოძღვრების ძეგლი, აგურით ნაგები ერთნავიანი ეკლესია, რომელიც დგას მცხეთის მუნიციპალიტეტის სოფ. სხალტბის დასავლეთით. სამხრეთ კარის თავზე მოთავსებული წარწერის თანახმად, ეკლესია 1669 აუშენებია ივანე ზედგინიძის ძეს სახლთუხუცეს შიოშსა და მის მეუღლეს თამარს. სამხრეთ კარიბჭის ერთ-ერთი სვეტის წარწერაში მოხსენიებულია ოსტატი სარქარი მელქან ფურცხვანიძე. ეკლესიის სამხრეთით ფასადის მხარეს მიშენებული აქვს 4 ისრული თაღით გახსნილი კარიბჭე, რომლის 3 რვაწახნაგა ბოძი შემკულია ჩუქურთმებით და ჯვრებით. მოჩუქურთმებულია აგრეთვე ლავგარდანიც. ეკლესია შიგნით სადაა, თაღები და გადამხური კამარა ისრული ფორმისაა, რაც გვიანდელი ფეოდალური ხანის ხუროთმოძღვრების ერთ-ერთი დამახასიათებელი ნიშანია. თამარ მეფის დროს (1202) სხალტბიდან შიომღვიმის მონასტრისათვის გაიყვანეს წყალსადენი, რომელიც იმ დროისათვის რთულ ჰიდროტექნიკის ნაგებობას წარმოადგენდა.
ლიტერატურა
რესურსები ინტერნეტში
saunje.ge
მცხეთის მუნიციპალიტეტის ტაძრები
ეროვნული მნიშვნელობის კატეგორიის კულტურის უძრავი ძეგლები
მანზინი

მანზინი — ქალაქი ესვატინის ცენტრალურ ნაწილში, ქვეყნის ერთ-ერთი მსხვილი ქალაქი. ის ასევე ესვატინის მთავარი სამრეწველო ცენტრია. 2008 წლის მონაცემებით ქალაქის მოსახლეობა შეადგენს 78 000 ადამიანს, ძირითადად სვაზის ხალხის წარმომადგენლებს. ქალაქი მანზინის რეგიონის ადმინისტრაციული ცენტრია.
ქალაქი იყო ბრიტანეთ-ბურების კოლონიალური შტაბ-ბინა 1890 წლამდე, მაგრამ დაინგრა 1902 წელს ბურების მეორე ომის შედეგად, როდესაც ადმინისტრაციული ცენტრი გადატანილი იქნა მბაბანეში. 1960 წლამდე ქალაქს სახელად ეწოდებოდა ბრემერსდორპი. მატშაპას აეროპორტი მდებარეობს ქალაქის სიახლოვეს.
ღირსშესანიშნაობები
პრაქტიკულად მთელი ქალაქი შედგება ოფისებისაგან და სხვადასხვა ობიექტებისგან. მანზინიში, როგორც მბაბანეში ბევრია ადგილობრივი ბაზრები, რომელთაგან ყველაზე დიდები მდებარეობენ მჰლაკუვანესა და მანჩიშანეს კუთხეში. მანზინის ბაზრების უმრავლესობაში ვაჭრობენ ხილით და ბოსტნეული კულტურებით, სხვადასხვა საშინაო ნივთებით და მკურნალობის ტრადიციული საშუალებებით, ასევე ესვატინში ცნობილი ხელნაკეთი ნივთებით. ნივთების ჩამონათვალი მრავალფეროვანია, მაგრამ მათგან ყველაზე უფრო მთავარია — მექოთნეობის ტრადიციული ნაკეთობები და ხელით გამოთლის ხის ელემენტები, ყელსამკაულები და კრიალოსანი, ბატიკი და ტრადიციული ტანსაცმელი, ტყავის ნაკეთობები და კალათები. ასევე შეიძლება პოპულარული Ludzino-ს — შავი თიხის ქოთნის შეძენაც, რომელსაც ხშირად იყენებენ წყლის ან ლუდის შესანახად და დასალევად.
ბაზრებიდან ჩრდილოეთით, ნგვანეს ქუჩაზე მდებარეობს ბჰუნი — ქალაქის ერთ-ერთი უახლოესი მოლი. ბაზრებიდან სამხრეთში მდებარეობს Hub — სუპერმარკეტი რამდენიმე რესტორნით. მაგრამ ქალაქის ყველაზე დიდი ღირსშესანიშნაობაა — ნამდვილი კათოლიკური მისია — ქვის შენობა, რომელიც მდებარეობს სანდლაინის ქუჩაზე არსებული ახალი კათედრალური ტაძრის მოპირდაპირე მხარეს.
მანზინიში მდებარეობს მუსიკალური სკოლა — Nazarene High School, რომელსაც ჰყავს წარმატებული მომღერალთა ჯგუფი.
დამეგობრებული ქალაქები
კეილი, გაერთიანებული სამეფო
რამალეს-დე-ლა-ვიქტორია, ესპანეთი
სქოლიო
ესვატინის ქალაქები
ჩაპაევი და სიცარიელე

ჩაპაევი და სიცარიელე — რუსი მწერლის, ვიქტორ პელევინის, რომანი, გამოქვეყნდა 1996 წელს. აშშ-ში გამოქვეყნდა სათაურით „ბუდას ნეკა თითი“, ხოლო დიდ ბრიტანეთში, როგორც „თიხის ავტომატი“. წიგნის კინოადაპტაცია სახელწოდებით „ბუდას ნეკა თითი“ 2015 წელს გამოვიდა.
სიუჟეტი
რომანის მთხრობელია პიოტრ პუსტატა“(რომლის გვარი სიტყასიტყვით ნიშნავს სიცარიელეს). წიგნში ვითარდება ორ სხვადასხვა დროის მონაკვეთში ვითარდება: ოქტომბრის რევოლუციის დროს და თანამედროვე რუსეთში. პოსტრევოლუციურ პერიოდში პიოტრ პუსტატა აპოლიტიკური პოეტია, რომელიც მთავრობისგან გაქცევის მიზნით სანკტ-პეტერბურგიდან მოსკოვში გადადის და საბჭოთა პოლიტიკურ კომისრად ინიღბება. იგი ხვდება უცნაურ კაცს, სახელად ჩაპაევს, რომელიც სამხედრო დივიზიის მეთაურია. პუსტატა დროს სამოგანის სმაში, ნარკოტიკების მიღებაში და ჩაპაევთან სიცოცხლის აზრზე საუბარში ატარებს.
თავისი პოსტრევოლუციური ცხოვრების ყოველ ღამეს პუსტატა ხედავს კოშმარებს, რომელშიც მას მისი, როგორც პოეტის, შეხედულებების გამო ფსიქიატრიულ საავადმყოფოში ათავსებენ. ამ სიუჟეტურ ხაზში მოქმედება თანამედროვე რუსეთში მიმდინარეობს, პიოტრის მეხსიერებას კი მოგონებები მხოლოდ რევოლუციის პერიოდიდან აქვს შემორჩენილი. იგი ოთახს სამ სხვა მამაკაცს უზიარებს, რომელთაგან თითოეულს გამორჩეული ყალბი იდენტობა აქვს მორგებული.
რომანის დასასრულს გაურკვეველი რჩება, თუ პიოტრის რომელი იდენტობაა რეალური და საერთოდ არსებობს თუ არა ისეთი რამ, რასაც რეალურ იდენტობას ვუწოდებთ.
სქოლიო
1996 წლის რომანები
Overkill

Overkill — ბრიტანული მძიმე მეტალ ჯგუფ მოუტერჰედის მეორე სტუდიური ალბომი, გამოცემული 1979 წელს. იგი ჯგუფის პირველი ალბომია, რომელიც გამოვიდა ლეიბლზე Bronze Records. გაერთიანებული სამეფოს ჩარტებში მან 24-ე ადგილს მიაღწია.
სიმღერების სია
დელუქს გამოცემა
პირველი დისკი მოიცავს თავდაპირველად გამოცემულ ალბომს ბონუს ტრეკების გარეშე.
პერსონალი
მოუტერჰედი
ლემი კილმისტერი – ბას გიტარა, ვოკალი;
ედი კლარკი – გიტარა;
ფილ ტეილორი – დასარტყმელი საკრავები.
პროდუქცია
გარეკანი - ჯო პეტანიო;
პროდიუსერი - ჯიმი მილერი;
ინჟინრები - ეშლი ჰოუ და ტრევორ ჰოლესი
რესურსები ინტერნეტში
Overkill საიტზე Amazon.com
სქოლიო
მოუტერჰედის ალბომები
1979 წლის ალბომები
Mercury Records-ის ალბომები
სტეფან მაზროცისი

სტეფან მაზროცისი (დ. 18 აპრილი, 1967, ნიდერლანდები) — ნიდერლანდელი პროფესიონალი სნუკერისტი. ითვლება ერთ-ერთ საუკეთესო სნუკერისტად ევროპაში. აღსანიშნავია, რომ ის დაიბადა ლატვიურ-ინგლისურ ოჯახში, მაგრამ აქვს ნიდერლანდების მოქალაქეობა. სტეფან მაზროცისი ცნობილია იმითაც, რომ ერთ დღეში სავარჯიშო მატჩებზე სამჯერ შეძლო მაქსიმალური ბრეიკის გაკეთება.
კარიერა
მაზროცისის ადრეული კარიერა ინგლისში მიმდინარეობდა, იქვე თამაშობდა იგი მოყვარულის დონეზეც. 1991 წელს მაზროცისი პროფესიონალი გახდა. 1996 წელს მან კარიერაში თავის საუკეთესო შედეგს — Asian Classic-ის მეოთხედფინალს მიაღწია. 1997 წელს სტეფანი გავიდა მსოფლიო ჩემპიონატის 1/8 ფინალში, როცა პირველ რაუნდში პიტერ ებდონს სძლია. შემდეგ ნიდერლანდელს კარიერაში ჩავარდნა დაეწყო და მან მეინ-ტური დატოვა, მაგრამ, 2008 წლის ევროპის ჩემპიონატის წყალობით, დაბრუნდა პროფესიონალურ სნუკერში.
მიღწევები კარიერაში
მსოფლიო ჩემპიონატი 1/8 ფინალი — 1997
Asian Classic მეოთხედფინალი — 1996
რესურსები ინტერნეტში
სქოლიო
ჰოლანდიელი სნუკერისტები
დაბადებული 18 აპრილი
დაბადებული 1967
აგიტაცია

აგიტაცია — სიტყვიერი, ბეჭდვითი ან თვალსაჩინო პოლიტიკური მოღვაწეობა, რომელიც ადამიანების ცნობიერებასა და განწყობაზე ზემოქმედებს მათი პოლიტიკური ან სხვა მოსაზრებებით დარწმუნების მიზნით.
ლიტერატურა
პროპაგანდა
T-80

T-80
Т-80 - სსრკ-ს წარმოების ძირითადი საბრძოლო ტანკი. მსოფლიოში პირველი საშუალო ტანკი საერთო გაზოტურბინიანი გამაძლიერებლით. ტანკი შედიოდა სსრკ-ს შეიარაღებაში 1976 წელს. T-64-ზე დაყრდნობით ნიმუშების პირველი სერია შეიქმნა კიროვსკის ქარხანაში, ლენინგრადში. ტანკი რუსეთის გარდა შედის შემდეგი ქვეყნების შეიარაღებაში: უკრაინა, ბელარუსი, სამხრეთი კორეა, კვიპროსი და პაკისტანი. მისი მოდიფიკაცია, T-84 დღესდღეობით გამოდის უკრაინაში.
რესურსები ინტერნეტში
ძირითადი საბრძოლო ტანკები
Camponotus reinaldi

Camponotus reinaldi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
საყვარელი ფრანქსში

საყვარელი ფრანქსში
საყვარელი ფრანსქსში (იაპონური: ダーリン・イン・ザ・フランキス) — 2018 წელში გამოშვებული ანიმე/მანგა. 2017 წლის ივლისში სერია Trigger's Anime Expo_ის პანელზე გამოცხადდა. 2018 წლის იანვარში მანგას ადაპტაცია კენტარო იაბუკის მიერ და კიდევ ერთი ოთხპანელიანი კომიქსების მანგას სერიალიზაცია დაიწყო.
„საყვარელი ფრანქსში“ ვითარდება დისტოპიურ მომავალში, სადაც ბავშვები ხელოვნურად არიან შექმნილნი და ვალდებულები არიან ცივილიზაციის ნარჩენები დაიცვან. სიუჟეტი მოგვითხრობს ათი მფრინავისაგან შემდგარ გუნდს, განსაკუთრებით ფოკუსირებულია ჰიროსა და ზერო ცუზე(ნულ ორი), ჰიბრიდული ადამიანისა და ელიტარული პილოტის პარტნიორობაზე, რომელსაც სურს მთლიანად ადამიანი გახდეს.
ანიმაციამ საერთაშორისო გავრცელება დაიწყო მის მანგას გამოსვლისთანავე. სტრიმინგ სერვისი Crunchyroll საერთაშორისო მასშტაბით ავრცელებს სერიას, Aniplus Asia სერიას სამხრეთ-აღმოსავლეთ აზიაში ახორციელებს. 2018 წლის თებერვალში სერვისის პარტნიორმა Funimation-მა სერიალის გახმოვანებული გამოშვება დაიწყო.
რესურსები ინტერნეტში
Crunchyroll's Darling in the Franxx webpage
ანიმე
მანგა
რომანტიკის ჟანრები
რომანტიკული დრამები
35th Golden Globe Awards

35th Golden Globe Awards
The 35th Golden Globe Awards, honoring the best in film and television for 1977, were held on January 28, 1978.
Winners and nominees
Film
The following films received multiple nominations:
The following films received multiple wins:
Television
The following programs received multiple nominations:
The following programs received multiple wins:
Cecil B. DeMille Award
Red Skelton
See also
50th Academy Awards
29th Primetime Emmy Awards
30th Primetime Emmy Awards
31st British Academy Film Awards
32nd Tony Awards
1977 in film
1977 in television
References
IMdb 1978 Golden Globe Awards
035
1977 film awards
1977 television awards
January 1978 events in the United States
Golden Globe
ქარიშხალი აირინი (2011)

ქარიშხალი აირინი (2011)
ქარიშხალი აირინი — ტროპიკული ციკლონი, დაიწყო 2011 წლის აგვისტოს ბოლოს. ქარიშხალმა გადაუარა კარიბის ზღვის აუზის ქვეყნებსა და აშშ-ის აღმოსავლეთ სანაპიროს. 27 აგვისტოს აშშ-ში, ნიუ-ჯერსის შტატში, ქარიშხლის გამო დაახლოებით მილიონ ოჯახს მოუწია საცხოვრებელი სახლის მიტოვება.
273 ადამიანი დარჩა ელექტროობის გარეშე, 3 ადამიანი დაიღუპა ჩრდილოეთი კაროლინაში ქარიშხლის მიზეზით, ვირჯინიაში დაიღუპა 1 ბავშვი. ჯამში ქარიშხალმა იმსხვერპლა — 42 ადამიანის სიცოცხლე.
რესურსები ინტერნეტში
The NHC’s advisory archive for Hurricane Irene
NASA's storm data on Hurricane Irene
სქოლიო
მეტეოროლოგია
ქარიშხალი
Vila Rica, Mato Grosso

Vila Rica, Mato Grosso
Vila Rica is a municipality in the state of Mato Grosso in the Central-West Region of Brazil.
Transportation
The city is served by Vila Rica Airport.
See also
List of municipalities in Mato Grosso
References
Municipalities in Mato Grosso
სოჩი-ვეკი

სოჩი-ვეკი — სოფელი მოლდოვაში, ფელეშტის რაიონში. მდებარეობს ზღვის დონიდან 81 მეტრზე. 2004 წლის მონაცემებით, მოსახლეობა 41 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ფელეშტის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ფელეშტის რაიონის სოფლები
რევაზ კაპანაძე

რევაზ კაპანაძე (დ. 22 აპრილი, 1924, ჭიათურა) — ქართველი ექიმი და მეცნიერი. მედიცინის მეცნიერებათა დოქტორი, პროფესორი, მედიკო–ბიოლოგიური აკადემიის აკადემიკოსი.
ბიოგრაფია
1948 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1948–1951 წლებში იყო თბილისის პირველი კლინიკური საავადმყოფოს ექიმი–პათოლოგანატომი. 1952–1953 წლებში თბილისის პირველი კლინიკური ტუბერკულოზის საავადმყოფოს პათოლოგანატომიური განყოფილების გამგე. 1953–1957 წლებში მ. წინამძღვრიშვილის სახელობის კლინიკური და ექსპერიმენტული კარდიოლოგიის ინსტიტუტის პათოლოგანატომიური განყოფილების უმცროსი მეცნიერ–თანამშრომელი. 1957–1960 წლებში უფროსი მეცნიერ–თანამშრომელი. 1960–1968 წლებში განყოფილების გამგე. ავტორია 182 სამეცნიერო ნაშრომის, გამოქვეყნებული აქვს მონოგრაფიები. მისი ხელმძღვანელობით დაცულია 16 საკანდიდატო და 6 სადოქტორო დისერტაცია.
საკანდიდატო დისერტაციის თემა — „გულისა და მისი საინერვაციო მექანიზმების სტრუქტურული ცვლილებები უეცარი კარდიოლოგიური სიკვდილის დროს“, დაიცვა 1957 წელს.
სადოქტორო დისერტაციის თემა — „მიოკარდიუმის ჰისტოქიმიური ცვლილებები მწვავე დაღლილობისა და აორტის სტენოზის დროს ექსპერიმენტში“, დაიცვა 1966 წელს.
ჯილდოები
1981 — ხალხთა მეგობრობის ორდენი
1964 — საქართველოს მეცნიერებათა დამსახურებული მოღვაწე
ბიბლიოგრაფია
ზოგადი პათოლოგიური ანატომია, თბილისი, 2006, გვ. 104
სქესის გავლენა ინტაქტური თირკმლის მორფოლოგიურ სურათზე სხვადასხვა ასაკობრივ პერიოდში, თბილისი, კვარი, 1995, გვ. 64
ლიტერატურა
ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 140
რესურსები ინტერნეტში
ქართველი ექიმები
თბილისის სახელმწიფო სამედიცინო ინსტიტუტის კურსდამთავრებულები
პანაღია

პანაღია (- ყოვლადწმიდა) — უმაღლესი იერარქის რეგალია. მღვდელმთავრის შესამოსელის ნაწილი. მომრგვალებული ფორმის, პატარა, ძვირფასი ფერადი ქვებით შემკული, გულსაკიდი ხატი, რომელიც ეპისკოპოსს ბისონის ზემოდან, ჯვართან ერთად მკერდზე უკეთია. „პანაღია“ ბერძნული სიტყვაა და ქართულად „ყოვლადწმიდას“ ნიშნავს. ამიტომ, მასზე ძირითადად ყოვლადწმინდა ღვთისმშობელია გამოსახული, ზოგჯერ კი: მაცხოვარი, სამება, წმინდანები, ჯვარცმა და ბიბლიური სცენები. ჯვარს და პანაღიას ღვთისმსახურები მკერდზე დაკიდებულს ატარებენ ნიშნად იმისა, რომ მათი გული ქრისტეს რწმენითაა ანთებული.
ლიტერატურა
გაზეთი „საპატრიარქოს უწყებანი“, №19 2004 წ.
პ. პეტროზილო, „ქრისტიანობის ლექსიკონი“, თბილისი, 2011 წ.
ლ. ბარბაქაძე, „ჯიბის ცნობარი მართლმორწმუნე ქრისტიანისათვის“, თბილისი, 2013 წ.
მღვდელმსახურის შესამოსელი
Junior (ალბომი)

Junior (ალბომი)
Junior — ნორვეგიული ელექტრონული დუეტ Röyksopp-ის მესამე სტუდიური ალბომი, რომელიც გამოვიდა 2009 წელს. ალბომს ახასიათებს წინა ორი დისკის, Melody A.M. და The Understanding მუსიკალური ჟანრების აღრევა, ხოლო მოწვეული მუსიკოსების ალბომში მონაწილეობენ რობინი, ლიკე ლი, კარინ ანდერსონი და ანელი დრეკერი.
სიმღერების სია
სემპლები
Happy Up Here - ჟღერს კომპოზიციის Do That Stuff Parliament ნაწყვეტი
Vision One - Röyksopp-ის რემიქსი ერი ნობუჩიკას სიმღერაზე Sing a Song
Vision One - ნაწყვეტი სტივი უანდერის სიმღერიდან Too High (ალბომი Innervisions)
Röyksopp Forever - ნაწყვეტი სიმღერიდან Suites For My Lady (სკაილარკი)
პერსონალი
სვეინ ბერგე - სინთეზატორი, ვოკალი (კომპოზიციები 1, 11)
ტორბიურნ ბრუნდტლანდი - სინთეზატორი, ვოკალი (კომპოზიციები 1, 11)
რობინი - ვოკალი (კომპოზიცია 2)
ანელი დრეკერი - ვოკალი (კომპოზიციები 3, 8, 10, 13)
კარინ ანდერსონი - ვოკალი (კომპოზიციები 4, 7)
ლიკე ლი - ვოკალი (კომპოზიციები 6, 12)
ჩარტები
ყოველკვირეული ჩარტები
წლის საბოლოო ჩარტები
სქოლიო
Röyksopp-ის ალბომები
2009 წლის ალბომები
it:Junior#Musica
Camponotus novogranadensis modestior

Camponotus novogranadensis modestior — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ბლაგოვარი

ბლაგოვარი — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში.
2010 წლის მონაცემებით სოფელში ცხოვრობს 2061 ადამიანი. რაიონულ ცენტრ იაზიკოვოდან დაშორებულია 15 კილომეტრით. უახლოესი რკინიგზის სადგურია ბლაგოვარი, რომელიც დაშორებულია 0 კმ-ით.
2002 წლის აღწერის მიხედვით მოსახლეობის უმრავლესობას ბაშკირები (43 %) და რუსები (30 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
მამლუქების დინასტია

მამლუქების დინასტია იგივე ღულამების დინასტია — მამლუქების დინასტია, რომელიც მართავდა ჩრდილოეთ ინდოეთს 1206-1290 წლებში. მისი დამაარსებელია კუტბ ად-დინ აიბაკი (1206-1210 წწ.). მამლუქების დინასტია დელის სასულთნოს პირველი მმართველი დინასტიაა. მისი უკანასკნელი წარმომადგენელია მუიზ-ად-დინ ქეიქუბადი (1287-1290 წწ.).
რესურსები ინტერნეტში
Encyclopaedia Britannica (Online Edition) – Delhi sultanate
ინდოეთის დინასტიები
დინასტიები
ტასეოგრაფია

ტასეოგრაფია
მინი|260პქ|ყავის ნალექი ფინჯანში
მინი|260პქ|მკითხაობის ტიპური მეთოდი
მინი|260პქ|სავარ. ქალის სილუეტები ყავის ნალექზე
ტასეოგრაფია — მკითხაობის ერთ-ერთი ყველაზე გავრცელებული სახეობა, რომელშიც წინასწარმეტყველება იწყება ნალექის გარკვეული ფიგურის შესწავლის შემდეგ. ამ საკითხზე გამოცემულია არა ერთი წიგნი და სახელმძღვანელო (მაგალითად, „ყავის ნალექზე მკითხაობის დიდი ენციკლოპედია“), რომლებშიც აღწერილია მკითხაობის სხვადასხვა მეთოდები. ზოგიერთი გამოცემა წარმოადგენს დამხმარე მკითხავისთვის ფიგურების ინტერპრეტირების სახელმძღვანელოს.
მკითხაობის ტიპური მეთოდი
მკითხაობის წესების მიხედვით, ყავის დალევისას ადამიანმა უნდა იფიქროს გარკვეულ მოვლენებზე ან უბრალოდ ჩაიფიქროს კითხვა, სურვილი. დალევის შემდეგ დარჩენილი ნალექი უნდა აირიოს, შემდეგ კი უნდა გადაიქცეს ორ მხარეს (ამის მიხედვით მკითხავი განასხვავებს მომავალსა და წარსულს).
რესურსები ინტერნეტში
ჩაის ჭიქის კითხვა და მომავლის წინასწარმეტყველება ჩაის ფოთლებით, 'A Highland Seer', Project Gutenberg-იდან
მკითხაობა
ყავა
ტარპანი

ტარპანი — გარეული ცხენის ქვესახეობა (შესაძლოა შინაური ცხენის ზოგიერთი ჯიშის წინაპარიც იყოს). ტანად პატარა იყო (სიმაღლე მინდაოში 116-136 სმ), ჰქონდა მკვრივი, ნაცრისფერი სხეული, შავი ფაფარი, ზურგის გასწვრივ კი — შავი ზოლი. ამოწყდა, რადგან ბუნებრივ პირობებში მათი არსებობა შინაური ცხოველების ჯოგებმა შეზღუდეს, ნაწილობრივ ადამიანმაც გაანადგურა. ჯერ კიდევ XVIII—XIX საუკუნეებში ფართოდ იყო გავრცელებული ევროპის რიგ ქვეყანაში, აგრეთვე დასავლეთ ყაზახეთში. მისი სამშობლო იყო რუსეთის ევროპული ნაწილი და აღმოსავლეთი ევროპა.
ლიტერატურა
ცხენი